Savaneta
Savaneta ta un region y un bario chikito na Aruba. E region tin un area di masomenos 27,76 kilometer kuadrá y 11.518 residente segun e censo di 2010. 

Den centro di Savaneta tin e bario di Savaneta cu un poblacion estima di masomenos 2.100 habitante. Banda di e parti residencial e bario tin un misa catolico, Misa Sagrado Curason, un scol basico y un acomodacion multifuncional (MFA) pa servicionan di gobierno. Savaneta ta sede di e cas di cuido Maristella y Piscina Olimpico Roly Bislik, e unico piscina di Aruba ekipa cu un stadion acuatico y facilidadnan di training. Den e bario tin un kazerne di e Marina Real di Reino Hulandes, na unda ta staciona un destacamento di Korps Mariniers y Arumil. Den e waf di e kazerne ta staciona e Wardacosta (Kustwacht Caribisch Gebied).

Otro barionan den region di Savaneta ta: Spaans Lagoen, Pos Chikito, Sabana Basora, Jara, Seroe Alejandro, De Bruynewijk i Cura Cabai.

Historia 
Te fin di siglo 18 e tabata e centro di gobernacion di e commandeurnan y tabata wordo considera como capital di Aruba. Na aña 1790, Savaneta tabata e ciudad principal parti zuid di Aruba, pero Oranjestad tabata mas accesibel pa e botonan y a bira e capital nobo di Aruba. 
Den region di Savaneta ta encontra e cas mas bieu existente di e isla, un cas di torto di mas di 150 aña.

Savanetero conoci 
 Guillfred Besaril (1974), politico
 Ibian Hodgson (1993), tenista.
 Roger Peterson (1980), musico.
 Mervin Wyatt-Ras (1961), politico.
 Fredis Refunjol (1950), politico.
 Rocco Tjon, politico.

Galeria 

Luga na Aruba
Distritonan na Aruba